**T6– Ghid privind monitorizarea și evaluarea Planului comun de acțiune**

Contents

[Cuvânt introductiv 3](#_Toc74238243)

[Capitolul I. Scopul ghidului şi grupul ţintă 4](#_Toc74238244)

[I.1. Scopul ghidului 4](#_Toc74238245)

[I.2. Grupul ţintă 4](#_Toc74238246)

[Capitolul II. Cadru metodologic privind activitatea de Monitorizare şi Evaluare 5](#_Toc74238247)

[II.1. Ce reprezintă monitorizarea şi evaluarea? 5](#_Toc74238248)

[II.2 Raportarea 7](#_Toc74238249)

[II.3 Indicatori utilizaţi în procedura de M&E 8](#_Toc74238250)

[II.4. Probleme privind procesele de monitorizare şi evaluare 9](#_Toc74238251)

[II.5. De ce este necesară monitorizarea şi evaluarea PCA ? 10](#_Toc74238252)

[Anexa RAPORT TEHNIC 12](#_Toc74238253)

**CUPRINS**

*Cuvânt introductiv*

**Capitolul I**. Scopul ghidului şi grup ţintă

*I.1. Scopul ghidului*

*I.2. Grup ţintă*

**Capitolul II**. Cadru metodologic privind activitatea de Monitorizare şi Evaluare a Planului comun de acțiune (PCA)

*II.1. Ce reprezintă monitorizarea şi evaluarea?*

*II.2 Raportarea*

*II.3 Indicatori utilizaţi în procedura de M&E*

*II.4. Probleme privind procesele de monitorizare şi evaluare*

*II.5. De ce este necesară monitorizarea şi evaluarea PCA ?*

***ANEXE***

***Anexa A -*** Graficul ideal de implementare al PCA

***Anexa B –*** Raport tehnic de monitorizare

**ACRONIME**

**PCC -** Plan comun de acțiune

**HCL** - Hotărârea Consiliul Local

**M&E** - Monitorizare şi Evaluare

**APL** - Autoritate Publică Locală

**UAT** - Unitate Administrativ Teritorială

**GT** - Grup țintă

### Cuvânt introductiv

Programul ROMACT reprezintă un program implementat de Consiliul Europei în cooperare cu Comisia Europeană.

Începând cu anul 2013 Programul ROMACT a îndeplinit un rol important în sprijinul acordat primăriilor și autorităților locale în vederea cooperării cu comunitățile de romi, astfel încât să se poată dezvolta politici și servicii publice pentru toată populația, inclusiv cea de etnie romă.

În prezent, ROMACT este implementat în mai multe localități din Bulgaria și România.

Prezentul Ghid practic doreşte să sprijine consolidarea unei culturi favorabile dezvoltării proceselor de monitorizare, evaluare şi control a Planului comun de acțiune (PCA) la nivelul autorităţilor şi al instituţiilor publice care fac parte din Programul ROMACT.

Ghidul nu are un caracter obligatoriu şi nu cuprinde o listă de soluţii predefinite. În concepţia prezentată, Ghidul oferă un cadru orientativ menit să sprijine iniţiativele instituţionale de dezvoltare a proceselor de monitorizare, de evaluare şi de control ca instrumente de management.

În acest context, Ghidul cuprinde explicaţii teoretice ale noţiunilor şi proceselor, aspecte metodologice – descrise într-un limbaj accesibil şi facil înţelegerii.

În general evaluarea şi monitorizarea sunt procese conexe.

**Evaluarea** înglobează procesele de implementare şi de gestionare, precum şi constatarea rezultatelor, a beneficiilor şi a progreselor obţinute.

**Procesul de implementare şi de gestionare** trebuie dublat de **monitorizare şi de raportare**, iar controlul presupune coordonare şi măsuri corective.

**Beneficiile abordării celor trei procese sunt vizibile şi cuantificabile întrucât ne permit să comparăm ceea ce am stabilit iniţial că trebuie realizat, cu ce şi cum am realizat, la termenul propus.**

**Putem analiza costurile şi resursele alocate şi utilizate prin raportare la beneficiile obţinute.**

**Putem identifica dificultăţi sau erori în procesul de implementare a PCA, modul de corectare şi metodele utilizate în coordonare**

*Ghidul de faţă nu-şi propune să fie un instrument complet în ceea ce priveşte desfăşurarea activităţilor de monitorizare şi evaluare, ci se doreşte mai degrabă a fi un document care să crească nivelul de informare al principalilor actori interesaţi (stakeholderi) în procesul de M&E a PCA.*

### Capitolul I. Scopul ghidului şi grupul ţintă

### I.1. Scopul ghidului

**Scopul** acestui ghid este în principal acela de a conştientiza autorităţile şi instituţiile publice cu privire la rolul şi la importanţa monitorizării, a evaluării şi a controlului – ca activităţi şi procese. În acest scop, ghidul răspunde următoarelor obiective:

* de a oferi *suport metodologic* pentru descrierea proceselor de monitorizare, evaluare şi control;
* de a *identifica beneficiile* acestor procese – ca instrumente de management.

### I.2. Grupul ţintă

Ghidul se adresează, *în general şi în egală măsură*, autorităţilor şi instituţiilor publice din administraţia publică centrală şi locală.

Ghidul se adresează *în special*:

* conducătorilor autorităţilor şi instituţiilor publice;
* persoanelor cu funcţii de conducere din cadrul autorităţilor şi instituţiilor publice;
* persoanelor care iau decizii legate de activitatea de monitorizare, evaluare şi control;
* persoanelor care sunt direct implicate în desfăşurarea proceselor de monitorizare, evaluare şi control;
* persoanelor care sunt interesate de dezvoltarea personală prin actualizarea cunoştinţelor în domeniul proceselor de monitorizare, evaluare şi control.

### Capitolul II. Cadru metodologic privind activitatea de Monitorizare şi Evaluare

Acest capitol al Ghidului urmăreşte să ofere răspunsuri unor întrebări atât de natură generală privind domeniul monitorizării şi evaluării, cât şi de natură specifică privind domeniul monitorizării şi evaluării implementării PCA.

* Ce reprezintă monitorizarea şi evaluarea?
* De ce sunt necesare monitorizarea şi evaluarea PCA la nivelul la nivelul administraţiei publice centrale şi locale?
* Ce monitorizăm şi ce evaluăm?
* Cum monitorizăm? Principii şi proces.
* Cum evaluăm? Principii şi proces.

### II.1. Ce reprezintă monitorizarea şi evaluarea?

II.1.1 **Monitorizarea** este procesul de colectare periodică şi de analiză a informaţiei cu scopul de a fundamenta procesul de luare a deciziei de către cei abilitaţi, asigurând transparenţă în luarea deciziei şi furnizând o bază pentru viitoarele acţiuni de evaluare.

În elaborarea evaluărilor este necesară utilizarea informaţiilor relevante colectate în urma activităţii de monitorizare. Pentru acurateţea datelor obţinute în urma procesului de monitorizare este necesară o colectare sistematică şi atentă a acestora.

Modalitatea de colectare şi corectitudinea datelor sunt importante în condiţiile în care **monitorizarea activează ca un sistem de avertizare timpurie şi adesea punctează probleme sau arii care au nevoie de evaluare.**

**Evoluţia activităţilor** este urmărită printr-o ***monitorizare*** a progresului PCA şi se concentrează aspura analizei performanţelor pe termen scurt comparate cu ceea ce s-a planificat.

**Monitorizarea** este un **proces continuu**, în timp ce **evaluarea** este un **proces care are loc doar la anumite stadii** ale ciclului de viaţă a PCA.

Monitorizarea este continuă şi sistematică, adresând întrebări precum:

* Cât s-a cheltuit?
* Ce s-a obţinut în schimb?
* Suntem pe drumul bun în vederea realizării ţintelor stabilite prin indicatorii de performanţă?

*“A monitoriza înseamnă a cerceta ceea ce se întâmplă în timp ce se întâmplă”.*

Prin monitorizare vor fi **identificate** **abaterile dintre planificarea inițială și actualizări**, pentru a ajusta PCA prin adoptarea de acțiuni corective, inclusiv prin repetarea proceselor de planificare, atunci când este necesar.

**Procesul de control al PCA implică trei grupe de decizii:**

1. cum să se monitorizeze PCA, pentru a verifica progresul desfășurării acestuia;
2. cum să se evalueze performanțele PCA, prin compararea observațiilor monitorizate cu PCA;
3. cum să se intervină în PCA printr-o buclă de reacție inversă, pentru a efectua schimbările care îl vor readuce la planul inițial.

Persoana desemnată să coordoneze implementarea PAC poate monitoriza desfășurarea planului pe baza rapoartelor asupra performanțelor, care **arată ce s-a realizat, față de ceea ce s-a propus.**

Monitorizarea contribuie la economisirea resurselor şi asigură, în acelaşi timp, executarea corectă a PCA, ajutând la formularea de sugestii constructive

**Ce monitorizăm?**

* **resursele** investite în implementarea PCA: umane, materiale, financiare, informaţionale, de timp;
* **activităţile**: respectarea planificării şi a standardelor cantitative şi calitative pentru fiecare dintre ele;
* **procesul de luare a deciziilor:** ce decizii sunt luate, cine este implicat în luarea deciziilor;
* cine nu este implicat în luarea deciziilor.
* **Etape ale monitorizării:**
* Colectarea permanentă a informațiilor;
* Punerea laolaltă a informațiilor și a datelor pentru a vedea ce s-a realizat pe parcurs;
* Evaluarea măsurii în care obiectivele au fost atinse sau problema rezolvată;
* Tragerea concluziilor și folosirea experienței pentru viitor.

***Monitorizarea trebuie privită ca un instrument de management, şi nu ca un mecanism de control, fiindcă are rolul de „sistem de avertizare timpurie”.***

* ***Relevanța monitorizării***
* **Monitorizarea are calitatea de *sistem preventiv de alarmă*:**
* Identifică devierile și dificultățile;
* Permite abordarea problemelor apărute la o etapă inițială.
* **Monitorizarea poate reduce costurile de implementare**
* **Planul de monitorizare TREBUIE să țină cont de:**
* *Ce facem;*
* *Când facem;*
* *Care sunt resursele;*
* *Care sunt responsabilitățile.*
* ***Monitorizarea evidenţiază:***
* Modificări în comunitate, survenite în urma implementării PCA;
* Modificări ale situaţiei grupurilor ţintă vizate;
* Situaţia implementării la un moment dat;
* Respectarea termenelor şi a conţinutului activităţilor prevăzute în PCA;
* Întârzieri/dificultăţi în realizarea activităţilor şi motivul acestora.

II.1.2 ***Evaluarea*** – estimarea cât mai sistemică şi obiectivă a PCA în derulare sau finalizat, în fazele de concepţie şi de implementare, precum şi a rezultatelor sale.

**Evaluarea răspunde la întrebarea: *Ce am realizat și care este impactul?***

Evaluarea se va face pe baza **indicatorilor** de input, output, de rezultat, de impact, respectiv al indicatorilor inițiali etc. și va cuprinde acei *indicatori valorici* care pot fi evaluați în mod obiectiv și care arată dacă obiectivele propuse/asumate pot fi atinse.

Evaluarea constă în aprecierea **impactului** pe care PCA îl are asupra beneficiarilor/comunităţii sau mediului.

***Evaluarea este un proces prin care se apreciază rezultatele obţinute pe o anume perioadă de timp, în raport cu activităţile planificate şi obiectivele generale; presupune o judecată de valoare.***

* ***Relevanța evaluării***
* Eficientizează efortul depus;
* Ne ajută să vedem unde mergem și dacă avem nevoie de schimbări;
* Identifică punctele forte și pe cele slabe;
* Permite verificarea proporționalității dintre costuri și rezultatele obținute;
* Ajutor pentru împărtășirea experienței;
* Pentru comparare;
* Este o bază pentru a face planuri mai bune în viitor.
* ***Evaluarea evidenţiază:***
* Măsura în care rezultatele implementării corespund cu cele stabilite iniţial;
* Raportul dintre costuri şi rezultate;
* Respectarea termenelor şi a conţinutului activităţilor;
* Impactul asupra grupurilor ţintă.
* ***Evaluarea nu se suprapune monitorizării, nici în timp, nici ca obiect de activitate.***
* ***Monitorizarea şi evaluarea sunt procese conexe.***

### II.2 Raportarea

*Rezultatele monitorizării şi evaluării se concretizează în* ***rapoarte.***

Principalul **scop** al raportului de monitorizare este de a evidenţia stadiul privind implementarea planului şi de a propune recomandări şi acţiuni urmărind atingerea obiectivelor finale ale planului de acţiune.

**Important este ca Raportul de monitorizare să fie realizat cât mai simplu şi cât mai uşor de citit.**

Rapoartele asupra performanțelor trebuie să conțină informații asupra schimbărilor scopului, asupra programării, asupra costurilor și a calității.

Există mai multe **tipuri de rapoarte** utilizate pentru monitorizarea PCA:

* liste de activități, cu procentaje de îndeplinire;
* analize în timp ale implementării PCA;
* diagrame Gantt de eșalonare calendaristică a activităților (*a se vedea Anexa 1 din cadrul modelului de Raport tehnic anexat prezentului ghid);*
* rapoarte de execuție lunare, trimestriale, semianuale sau anuale, în cazul în care PCA a fost elaborat pe termen lung (*a se vedea Anexa B din prezentul ghid*).

**Raportul de monitorizare** va avea o *secţiune introductivă* în care se vor menţiona informaţii cu privire la perioada acoperită de raportul de monitorizare.

Este bine să se recurgă la completarea rapoartelor intermediare, în care se indică ce activități au fost derulate sau ce servicii oferite într-o anumită perioadă de timp, evidenţiază întârzierile şi necorelările apărute în derularea planului şi cauzele acestora, propune măsuri corective, cum și de către cine au fost folosite.

În baza acestor rapoarte nu va fi deloc greu a efectua evaluarea finală a planului sau a unei perioade din implementarea acestuia.

Pot fi realizate următoarele **tipuri de rapoarte narative**:

* Raport trimestrial de activitate (*a se vedea Anexa B din prezentul Ghid*);
* Raport anual de activitate;
* Raport final de activitate.

**Scopul rapoartelor** este de a furniza date recente despre realizările privind implementarea PCA în funcţie de indicatorii şi de termenele limită prevăzute.

**Este recomandat s**ă **se efectueze vizite de monitorizare** pentru strângerea de date necesare realizării progresului implementării PCA în perioada de raportare.

### II.3 Indicatori utilizaţi în procedura de M&E

Pentru a putea monitoriza implementarea PCA şi pentru a-i putea analiza performanţa în raport cu scopurile stabilite este nevoie de **elaborarea unui set de indicatori**.

Indicatorii trebuie stabiliţi înainte sau în faza incipientă de implementare a PCA în aşa fel încât să existe posibilitatea colectării datelor relevante şi necesare pentru procesul de monitorizare.

*Sistemul de monitorizare nu presupune neapărat dezvoltarea unui set de indicatori diferit de cel stabilit deja, ci poate presupune doar identificarea indicatorilor existenţi şi utilizarea lor în scopul obţinerii unei imagini cât mai coerente asupra rezultatelor în urma implementării PCA.*

Indicatorii trebuie consideraţi a fi nivele atinse pe parcursul implementării şi care să corespundă cu obiectivele iniţiale şi rezultatele aşteptate ale PCA**.**

În procesul de monitorizare şi evaluare indicatorii relevanţi sunt folosiţi ca mijloace de măsurare a succesului implementării PCA.

Cu ajutorul indicatorilor putem măsura rezultatele intermediare şi finale în raport cu ţintele stabilite iniţial. Indicatorii stabiliţi în cadrul procesului de monitorizare pot furniza informaţii utile pentru îmbunătăţirea calităţii şi eficacităţii PCA.

Stabilirea unor obiective şi rezultate clare ajută la stabilirea unor indicatori de performanţă uşor de măsurat.

* **Tipuri de indicatori utilizați în procedura de:**
* *Monitorizare:*
* ***de resurse*** *(exemplu:* nr*.* persoane implicate în implementarea PCA; fondurile alocate; logistică);
* ***de rezultat*** *(exemplu:* nr. de locuri de muncă nou înfiinţate; nr. de locuinţe reabilitate; nr. patrule de poliţie locale înfiinţate pentru supravegherea unităţilor şcolare etc.)
* *Evaluare:*
* ***de impact (****exemplu*: rata morbidităţii scăzută; nr. de absolvenţi încadraţi în muncă în domeniul în care au studiat; procentul diminuării ratei de abandon şcolar etc.).

### II.4. Probleme privind procesele de monitorizare şi evaluare

Constatările şi concluziile cuprinse în acest capitol sunt fundamentate fiind orientate spre identificarea problemelor majore privind procesele de monitorizare și evaluare, cum ar fi:

* utilizarea excesivă a resurselor prevăzute în implementarea PCA;
* neatingerea obiectivelor propuse;
* lipsa controlului administrativ al planului;
* lipsa unei culturi a monitorizării şi a evaluării bazate pe performanţă, transparenţă, pe eficienţă şi eficacitate.

***Tipuri de probleme*** rezultate în urma unei monitorizări și evaluări ineficiente:

* *1. Deficienţe instituţionale;*
* *2. Lipsa resurselor;*
* *3. Probleme structurale ale proceselor de monitorizare şi evaluare.*

#### 1. Deficienţe instituţionale

Probleme referitoare la deficienţe instituţionale:

* Informaţia referitoare la acţiunile întreprinse şi rezultatele obţinute este dificil de obţinut şi de utilizat;
* Activităţile de monitorizare şi de evaluare nu sînt percepute ca activităţi curente şi sistematice.

**Încă din faza de identificare şi de formulare a problemei trebuie avută în vedere o definire cât mai exactă a domeniilor vizate de planul propus, precum şi a obiectivelor, activităţilor şi a rezultatelor.**

#### 2. Lipsa resurselor

În majoritatea cazurilor nu există resurse financiare şi umane alocate pentru activităţile de evaluare şi de monitorizare, lipsa resurselor financiare făcând foarte dificilă externalizarea serviciilor de evaluare şi monitorizare.

#### 3. Probleme structurale ale proceselor de monitorizare şi evaluare

* Nu se face diferenţa între activităţile de monitorizare şi cele de evaluare;
* Lipsa unui flux integrat și a unui management clar al documentelor de implementare a PCA.

La ora actuală, o categorie importantă de probleme întâlnite în cadrul procesului de evaluare şi monitorizare este legată de diferenţele apărute în înţelegerea termenilor de monitorizare şi evaluare şi de desfăşurarea activităţilor care trebuie întreprinse în cadrul acestor procese.

**Monitorizarea este procesul continuu de colectare a informaţiilor relevante despre modul de desfăşurare a implementarii PCA, în timp ce evaluarea este un proces care foloseşte informaţiile obţinute pe parcursul monitorizării cu scopul de a analiza modul în care planul şi-a atins ţinta şi a avut eficienţa scontată.**

Activităţile de monitorizare şi cele de evaluare sunt mai degrabă percepute sub forma unor simple activităţi calendaristice, periodice, de supraveghere a implementării. Calitatea slabă a rapoartelor de monitorizare şi evaluare se datorează problemelor legate de dificultatea colectării informaţiilor şi a acurateţii acestora.

De asemenea, în cadrul proceselor de monitorizare şi evaluare se remarcă lacune în identificarea indicatorilor care să ateste performanţa rezultatelor PCA, precum şi o lipsă de detaliere a măsurilor de implementare, ceea ce evidenţiază lipsa de planificare şi de coerenţă a acţiunilor.

**În concluzie**, problemele cele mai importante care ar putea să apară în procesul de M&E a PCA sunt:

* slaba conştientizare privind funcţiile şi rolul activităţilor de monitorizare şi evaluare;
* confuzia între acestea şi funcţiile de control, audit şi de planificare.

### II.5. De ce este necesară monitorizarea şi evaluarea PCA ?

Orice instituție/organizaţie există pentru a oferi un serviciu sau produs societăţii. Orice organizaţie are nevoie, cel puţin la anumite momente în timp, să îşi evalueze rezultatele obţinute şi modul în care le-a obţinut pentru a putea înţelege cum şi-ar putea îmbunătăţi activitatea, astfel încât serviciile sau produsele oferite să fie mai bune. **Aceasta este raţiunea evaluării.**

Pentru a putea evalua, este nevoie de colectarea unor date care vor fi analizate şi interpretate ca parte din procesul evaluării. **Activitatea de colectare a acestor date este monitorizarea***.*

**Monitorizarea şi evaluarea sunt activităţi inseparabile.**

În lipsa monitorizării, evaluarea devine un exerciţiu dificil, lipsit de date obiective, bazat preponderent pe impresii sau pe date nereprezentative. În lipsa evaluării, monitorizarea îşi pierde sensul. De ce să culeg date dacă nu le interpretez, dacă nu trag concluzii şi dacă nu fac nimic pe baza acestor concluzii?

## Anexa RAPORT TEHNIC

**Perioada de referință: ......................**

***Notă: Acest raport va fi completat trimestrial, de către persoana desemnată a fi coordonatorul PCA***

|  |  |
| --- | --- |
| Titlul: | PLAN COMUN DE ACŢIUNE....... |
| Beneficiar | UAT... |
| Valoare: |  |
| Data începerii PCA: |  |
| Data finalizării PCA: |  |
| Adresă: |  |
| Persoană de contact: |  |
| Nr. telefon: |  |
| E-mail: |  |
|  |  |
| Raport elaborat de: |  |
| Semnătură /  Data: | ……………..  ………………… |

**1.** **REZUMATUL PLANULUI COMUN DE ACŢIUNE (PCA)**

**Obiectivul/obiectivele PCA:**

*.*

*.*

*.*

**2. PROGRESUL PCA ÎN PERIOADA RAPORTATĂ**

***Activităţi implementate și rezultate obținute pe parcursul perioadei de raportare***

*Prezentarea activităţilor implementate pe parcursul perioadei de raportare. Activităţile prezentate în cadrul acestui capitol trebuie să fie corelate cu cele prezentate în PCA. Se va menţiona codul activităţii/ subactivităţii şi acţiunile întreprinse concret în perioada de raportare (EX: A1; A1.1; A2; A2.1 etc.*

*Se vor menţiona rezultatele/ realizările atinse şi indicatorii aferenţi acestora pe perioada de raportare corelate cu PCA. Chiar dacă rezultatele finale nu sunt atinse pe parcursul perioadei de implementare raportate, se va prezenta stadiul rezultatelor în conformitate cu activităţile implementate.*

*Activitatea ………../subactivitatea ....*

*Perioada de desfășurare: (zz/ll/aaaa-zz/ll/aaaa)*

*Descriere (se va face referire la resursele umane și materiale implicate în activitate, locația de implementare a activității, alte informații relevante).*

***Se va completa după cum urmează:***

**PERIOADA DE RAPORTARE: ………………….**

* **Activitatea 1 / subactivitatea ………………**

*Perioada de deșfășurare:* ………………….

Resurse umane: ………………….

Resurse materiale: …………………

Locația de implementare: …………………….

**Descriere**:

…………………….

**Resurse Umane**

…………………….

**Implementare, monitorizare, raportare, evaluare**

……………………….

**Rezultate/ realizări**: **……………………….**

**Şedinţe**: ………….

* **Activitatea 2 / subactivitatea …………….**

**:**

**:**

**:**

* **Activitatea n / subactivitatea …………….**

**3. ABATERI / ÎNTÂRZIERI ÎN ATINGEREA REZULTATELOR / REALIZĂRILOR AŞTEPTATE**

*Dacă există modificări în cadrul Planului de Implementare al activităţilor, acestea trebuie prezentate şi justificate. Dacă există activităţi planificate şi nerealizate, trebuie să fie menţionate, împreună cu motivele întârzierilor şi perioada pentru care au fost reprogramate. De asemenea, în cazul în care există activităţi planificate iniţial şi derulate în avans, acestea trebuie să fie menţionate şi să se prezinte cauzele/motivele pentru această re-planificare.*

…………………........................

**4. SINTEZA IMPLEMENTĂRII VIITOARELOR ACTIVITĂŢI** *(după caz):*

…………………

#### Annex1 GRAFICUL IDEAL DE IMPLEMENTARE A PCA

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Activitatea | Luna 1 ( | | 2 | 3 | 4 | 5 | 6 | 7 | .. | .. | .. | .. | n | Denumire membru  desemnat care  implementează |
| Activitatea 1 [denumire] | | | | | | | | | | | | | | |
| Subactivitatea 1.1 [denumire] |  | |  |  |  |  |  |  |  |  |  |  |  |  |
| Subactivitatea 1.2 [denumire] |  | |  |  |  |  |  |  |  |  |  |  |  |  |
| Subactivitatea 1.3 [denumire] |  | |  |  |  |  |  |  |  |  |  |  |  |  |
| etc. |  | |  |  |  |  |  |  |  |  |  |  |  |  |
| Activitatea 2 [denumire] | | | | | | | | | | | | | | |
| Subactivitatea 2.1 [denumire] |  |  | |  |  |  |  |  |  |  |  |  |  |  |
| Subactivitatea 2.2 [denumire] |  |  | |  |  |  |  |  |  |  |  |  |  |  |
| etc. |  |  | |  |  |  |  |  |  |  |  |  |  |  |

**T 6 – Anexa 2**

#### Anexa 2 RAPORT DE REALIZARE A REZULTATELOR / INDICATORILOR

***[Acest tabel va fi completat cu informațiile cumulate de la începutul perioadei de implementare a PCA până la data de finalizare a perioadei de raportare]***

| Perioada: [data inceperii implementarii **÷** data de finalizare a perioadei de raportare] | | | | |
| --- | --- | --- | --- | --- |
| Activităţi | Rezultate planificate/ Indicatori | Rezultate atinse/Indicatori | Procent de realizare | Stadiul (început, în curs, realizat) şi, după caz, comentarii cu privire la motivele abaterilor, constrângeri şi riscuri |
| ***Activitatea 1 [denumire]*** | | | | |
| **Subactivitatea 1.1 [denumire]** |  |  |  |  |
| …….. |  |  |  |  |
|  |  |  |  |  |

**Reprezentant legal, Întocmit,**

|  |  |
| --- | --- |
| **[*semnătura*]**  **[*nume şi prenume*]**  **[*funcţia*]** | **[*semnătura*]**  **[*nume şi prenume*]**  **[*funcţia*]** |